पश्चिम रेल्वे क्षेत्र

पश्चिम रेल्वे हे भारतीय रेल्वेच्या १७ क्षेत्रांपैकी एक क्षेत्र आहे. १९५२ साली स्थापन झालेल्या पश्चिम  रेल्वेचे मुख्यालय मुंबईच्या चर्चगेट रेल्वे स्थानक येथे असून महाराष्ट्र, गुजरात, राजस्थान व मध्य प्रदेश ही राज्ये पश्चिम रेल्वेच्या अखत्यारीत येतात. वडोदरा रेल्वे स्थानक हे पश्चिम रेल्वेवरील सर्वात वर्दळीचे जंक्शन आहे.

मुंबईमध्ये मुंबई सेंट्रल व वांद्रे टर्मिनस ह्या स्थानकांवरून बहुतेक सर्व लांब पल्ल्याच्या गाड्या सुटतात. मुंबई उपनगरी रेल्वेचा पश्चिम मार्ग पश्चिम रेल्वेद्वारे चालवला जातो.

विभाग
पश्चिम रेल्वेचे सहा विभाग आहेत.
मुंबई विभाग
अहमदाबाद विभाग
वडोदरा विभाग
राजकोट विभाग
भावनगर विभाग
रतलाम विभाग

बाह्य दुवे
अधिकृत संकेतस्थळ

 
भारतीय रेल्वेचे विभाग
महाराष्ट्रामधील रेल्वे वाहतूक
गुजरातमधील रेल्वे वाहतूक
मध्य प्रदेशमधील रेल्वे वाहतूक
राजस्थानमधील रेल्वे वाहतूक